 

 **REPUBLIKA HRVATSKA**

![[Velika Kopanica]]() **BRODSKO – POSAVSKA ŽUPANIJA**

 **OPĆINA VELIKA KOPANICA**

 **Općinsko vijeće**

KLASA: 400-01/23-01/13

URBROJ: 2178-12-03-23-08

Velika Kopanica, 21. prosinca 2023.g.

Na temelju članka 32. Statuta Općine Velika Kopanica („Službeni vjesnik Brodsko-posavske županije“ broj 4/20, 11/21 i 31/23), a u skladu sa člankom 289. Zakona o socijalnoj skrbi („Narodne novine“ br. 18/22, 46/22, 119/22 i 71/23), Općinsko vijeće Općine Velika Kopanica na svojoj 21. sjednici održanoj dana 21. prosinca 2023. godine, donosi

**P R O G R A M**

**socijalne skrbi na području**

**Općine Velika Kopanica za 2024. godinu**

**Članak 1.**

Ovim Programom se određuje način obavljanja i financiranja djelatnosti socijalne skrbi, korisnika socijalne skrbi, postupka za ostvarivanje tog prava te druga pitanja značajna za obavljanje djelatnosti socijalne skrbi. Sukladno Zakonu o socijalnoj skrbi, općine i gradovi su obvezni u svom proračunu za potrebe socijalne skrbi osigurati sredstva kojima osiguravaju pomoć za podmirenje troškova stanovanja, kao i za ostvarivanje prava utvrđenih propisima u većem opsegu te za pružanje i drugih vrsta pomoći.

**1. POMOĆ OBITELJIMA I SAMCIMA**

|  |
| --- |
| **AKTIVNOST 1007-01 POMOĆI GRAĐANIMA I KUĆANSTVIMA** |
| **R.B.** | **Oblik socijalne pomoći Plan za 2024.g.** | **Planirana sredstva (EUR)** |
| 1. | **Pomoć obiteljima i kućanstvima**Pomoć obiteljima i kućanstvima u vidu jednokratne novčane pomoći će se odobravati u pravilu jednom u tijeku godine, a visina će se određivati ovisno o veličini potrebe i drugim okolnostima te posebnim uvjetima i okolnostima u kojima živi podnositelj zahtjeva. Općinski načelnik odlučuje o realizaciji pojedinačnih zahtjeva.**Naknade šteta** (elementarne nepogode, prirodne katastrofe i sl.) | 6.700,001.300,00 |
| 2. | **Troškovi stanovanja**- pravo na naknadu za troškove stanovanja priznaje se korisnicima minimalne zajamčene naknade, a odnosi se na troškove najamnine, komunalne naknade, troškovi grijanja, vodne usluge te troškovi koji su nastali zbog radova na povećanju energetske učinkovitosti zgrade-troškovi ogrjeva u evidencijama JLP(R)S se evidentiraju samo kroz obvezu isplate (uplata Državni proračun-isplata korisnicima) | 1.300,00 |
| 3. | **Ostale kapitalne donacije građenima i kućanstvima**-priključci na komunalnu infrastrukturu (HRVI)i ostali | 6.700,00 |
|  | **Ukupno:** | **16.000,00 EUR** |

**Izvor financiranja**: 13. Opći prihodi i primici

 **2. SUFINANCIRANJE RADA UDRUGA I HUMANITARNIH ORGANIZACIJA**

 Financijska potpora za rad udruga i humanitarnih organizacija u Proračunu za 2024. godinu u skladu s mogućnostima Općine, putem transfera doznačit će sredstva za rad Udruga.

|  |  |  |
| --- | --- | --- |
| **R.B.** | **Sufinanciranje udruga i hum. organizacija Plan za 2024.g.** | **Planirana sredstva (EUR)** |
| **AKTIVNOST 1007-02 CRVENI KRIŽ** |
| 1. | **Crveni križ** – redovna djelatnost-konačan iznos utvrdit će se tijekom 2024.g po važećem izračunu | 6.000,00 |
| **AKTIVNOST 1007-03 POMOĆI VJERSKIM ZAJEDNICAMA** |
| 1. | Pomoć vjerskim zajednicama | 6.700,00 |
|  | **Ukupno:** | **12.700,00 EUR** |

**Izvor financiranja**: 13. Opći prihodi i primici

**Članak 2.**

U programu socijalne skrbi u Proračunu Općine Velika Kopanica za 2024. godinu izdvojeno je sveukupno **28.700,00 EUR**

**Članak 3.**

Ovaj Program sastavni je dio Proračuna Općine Velika Kopanica za 2024. godinu i stupa na snagu 1. siječnja 2024. godine te će se objavit u „Službenom vjesniku Brodsko-posavske županije“.

**OPĆINSKO VIJEĆE**

**OPĆINE VELIKA KOPANICA**

PREDSJEDNIK OPĆINSKOG VIJEĆA

**Tomislav Jagić, mag.ing.silv.**